CEI เปลี่ยนชื่อใหม่เป็น ACC
CEI เผยขณะนี้อยู่ระหว่างดำเนินการเปลี่ยนแปลงชื่อใหม่กับตลาดหลักทรัพย์ โดยเปลี่ยนชื่อใหม่เป็น ACC รวมถึงชื่อบริษัทจากเดิมบมจ.คอมพาสส์ อีสต์ อินดัสตรี้ (ประเทศไทย) เป็น บมจ.แอดวานซ์ คอนเนคชั่น คอร์ปอเรชั่น ส่วนชื่อภาษาอังกฤษจากเดิม COMPASS EAST INDUSTRY (THAILAND) PUBLIC COMPANY LIMITED เปลี่ยนเป็น ADVANCED CONNECTION CORPORATION PUBLIC COMPANY LIMITED
19 พ.ย. 2558

บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI ระบุว่า ที่ประชุมสามัญผู้ถือหุ้น ประจำปี 2558 เมื่อวันจันทร์ที่ 16 พ.ย. 2558 ที่ผ่านมานั้น ได้มีมติอนุมัติเปลี่ยนแปลงชื่อบริษัท และตัวย่อหลักทรัพย์ จากเดิมบริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) เปลี่ยนเป็นบริษัท แอดวานซ์ คอนเนคชั่น คอร์ปอเรชั่น จำกัด (มหาชน)
รวมถึงจากเดิมภาษาอังกฤษ COMPASS EAST INDUSTRY (THAILAND) PUBLIC COMPANY LIMITED เปลี่ยนเป็น ADVANCED CONNECTION CORPORATION PUBLIC COMPANY LIMITED พร้อมทั้งเปลี่ยนชื่อย่อหลักทรัพย์ CEI เป็นACC
ทั้งนี้ บริษัทได้ดำเนินการจดทะเบียนเปลี่ยนแปลงชื่อบริษัทต่อกระทรวงพาณิชย์เป็นที่เรียบร้อยแล้ว เมื่อวันที่ 18 พ.ย.2558 ขณะนี้อยู่ระหว่างดำเนินการเปลี่ยนแปลงกับตลาดหลักทรัพย์แห่งประเทศไทย